text: Արարատի մարզի խաղողագործները չմթերված բերքով բեռնված մեքենաներով արդեն մոտ 2 ժամ է՝ փակել են Երեւան-Արարատ մայրուղին, տեղեկացնում է «Ա1+»-ը: Նրանք պահանջում են մթերել խաղողի ողջ բերքը։ Գյուղացիները պնդում են, որ մինչեւ Սերժ Սարգսյանը եւ Հովիկ Աբրահամյանը չգան, ճանապարհը չեն բացելու։ Ըստ աղբյուրի, Հովիկ Աբրահամյանը գնացել է Արարատի մարզ՝ խաղողագործների հետ հանդիպելու։